คือ หนูมีโรคประจำตัวคือโรคบมชัก หนูลองหยุดยาได้1อาทิตย์มีอาการชักเกิดขึ้น เลยต้องกลับมากินยาเหมือนเดิม อยากรู้ว่าคนเป็นโรคลมชักสามารถมีลูกได้ไหมคะ และลูกจะเกิดมาครบ32ไหมคะ ร่างกายจะแข็งแรงไหม
สวัสดีค่ะ โรคลมชักคือการที่ร่างกายมีการเคลื่อนไหวผิดปกติแบบควบคุมไม่ได้ จากสาเหตุในสมอง ไม่ว่าจะเป็นมีเลือดออกในสมอง เนื้องอกในสมอง หลอดเลือดในสมองตีบหรือแตก การติดยาเสพติด หรือพิษสุราเรื้อรัง โรคเยื่อหุ้มสมองอักเสบ หรือไม่มีสาเหตุแน่ชัดโดยหากโรคลมชักได้รับการหาสาเหตุ และรักษาและควบคุมอาการจนโรคสงบดีแล้วนั้น ส่วนใหญ่ก็สามารถตั้งครรภ์ได้ แต่ควรอยู่ภายใต้การดูแลจากทั้งอายุรแพทย์และสูตินรีแพทย์อย่างใกล้ชิดค่ะโดยโรคจะถ่ายทอดไปยังบุตรหรือไม่ คงต้องดูจากสาเหตุของโรคลมชักเป็นหลัก บางสาเหตุและสาเหตุส่วนใหญ่แล้วไม่ได้ถ่ายทอดทางพันธุกรรม แนะนำปรึกษาแพทย์ที่ดูแลโดยตรงอีกครั้งนะคะ